ชุมนุมไหว้ พระธาตุยาคูฟ้าแดดสงยาง
คนไทยแต่ละท้องถิ่นนิยมนบน้อมสักการะสิ่งศักดิ์สิทธิ์มาตั้งแต่เมื่อครั้งโบราณกาลนานมาแล้ว,หนึ่งในนั้น เมืองฟ้าแดดสงยาง บริเวณ ต.หนองแปน อ.กมลาไสย จ.กาฬสินธุ์ จากหลักฐานทางโบราณคดีทราบว่า เป็นเมืองโบราณ รูปผังเมืองดูคล้ายใบเสมา และมีคันดินล้อมรอบ 2 ชั้น โดยมีคูน้ำคั่นตรงกลาง,นอกจากนี้ ยังเคยเป็นชุมชนคนอยู่อาศัยตั้งแต่สมัยก่อนประวัติศาสตร์ จนถึงสมัยทวารวดี ราวๆพุทธศตวรรษที่ 13-15 ปรากฏหลักฐานใบเสมาหินทรายจำหลักภาพชาดก ทั้งอยู่ในตำแหน่งเดิม และบางชิ้นอยู่ในพิพิธภัณฑ์,โดยเฉพาะ พระธาตุยาคู และกลุ่มเจดีย์บริวาร ได้บ่งบอกร่องรอยความเจริญรุ่งเรืองด้านศาสนา เชื่อว่าภายในบรรจุอัฐิของพระเถระผู้ใหญ่ ชาวเมืองเคารพนับถือ ทั้งหมดนี้จึงกลายเป็นหนึ่งในโบราณสถานสำคัญของชาติ,นำมาซึ่งงานประเพณีสรงน้ำพระธาตุยาคู ปีนี้จัดระหว่างวันที่ 28-29 พฤษภาคม โดยให้ทุกภาคส่วนมีส่วนร่วมอนุรักษ์ ส่งเสริมวัฒนธรรมประเพณี การท่องเที่ยวเชิงวัฒนธรรม และสร้างรายได้ชาวบ้าน,นายสนั่น พงษ์อักษร รอง ผวจ.กาฬสินธุ์ กล่าวว่า ยิ่งไปกว่านั้นชาวกมลาไสยยังต่างซาบซึ้งในพระมหากรุณาธิคุณ สมเด็จพระเทพรัตนราชสุดาฯ สยามบรมราชกุมารี พระราชทานน้ำสรงพระธาตุยาคู เป็นปีแรก,ด้าน นายสัมฤทธิ์ กิตติโชค สุขสงค์ นอภ.กมลาไสย กล่าวเพิ่มเติมว่า งานเริ่มตั้งแต่เช้าตรู่ วันที่ 28 พ.ค.61 ด้วยพิธีทำบุญตักบาตรพระสงฆ์ เนื่องใน เทศกาลวันวิสาขบูชา และโดยเฉพาะวันที่ 29 พ.ค. ซึ่งตรงกับวันวิสาขบูชา,ชมพิธีอัญเชิญน้ำสรงพระราชทานองค์พระธาตุยาคู พร้อมด้วยพิธีห่มผ้า และถวายเครื่องราชสักการะ,อีกกิจกรรมที่หลายคนต่างรอคอย นั่นคือพิธีรำบวงสรวงองค์พระธาตุอย่างงดงาม โดยนางรำ 1,000 คน จากชุมชนในพื้นที่ พร้อมชมการแสดงสื่อผสมชุด วิสาขปุณณมี 1,400 ปี ศรีนคราเมืองฟ้าแดดสงยาง,ปิดท้ายรายการด้วยการประกวดวาดภาพระบายสี หัวข้อ พระธาตุยาคู คู่เมืองกาฬสินธุ์,สะท้อนให้เห็นประเพณีดีงามของชาวกมลาไสยที่ได้รับการสืบทอดมาตั้งแต่อดีตจนถึงปัจจุบัน,ยงยุทธ ภูพวงเพชร
 เมืองฟ้าแดดสงยาง บริเวณ ต.หนองแปน อ.กมลาไสย จ.กาฬสินธุ์ จากหลักฐานทางโบราณคดีทราบว่า เป็นเมืองโบราณ รูปผังเมืองดูคล้ายใบเสมา และมีคันดินล้อมรอบ 2 ชั้น โดยมีคูน้ำคั่นตรงกลาง
พระธาตุยาคู,กาฬสินธุ์,โบราณสถาน,มองทั่วทิศเมืองไทย,ยงยุทธ ภูพวงเพชร,ข่าวทั่วไป